
în care liderii UE s-au reunit pentru un summit extraordinar pentru a 
da 50 miliarde euro Ucrainei 

LIVE: Fires lit outside EU parliament amid Belgian farmer protest 


Dramatic Scenes At EU Parliament | Fire & Tractor Barricades As Belgian Farme... 


poliția 

Mii de fermieri furioși au sosit la Bruxelles cu tractoarele grele, au aprins focuri pe străzi şi s-au ciocnit cu 
poliția locală pentru a-şi exprima nemulțumirea faţă de costurile în creştere pe care trebuie să le suporte, normele 
impuse de UE şi ceea ce ei numesc birocrația excesivă, scriu Associated Press şi Le Soir. 

Protestul din capitala UE, o culminare a manifestațiilor organizate de agricultori în toată Europa, are loc în ziua 
în care liderii UE s-au reunit pentru un summit extraordinar dedicat Ucrainei — dar oficialii europeni au spus că 
nemulțumirile fermierilor vor figura şi ele pe agenda discuţiilor. 


Până ca oficialii europeni să anunţe noi eventuale concesii, protestul a degenerat. Imaginile de la faţa locului i-au 
arătat pe poliţiştii care protejează clădirea Parlamentului European folosind furtunuri cu apă pentru a respinge 
mulțimea. 

Un fum gros a putut fi observat în Piaţa Luxembourg, unde s-au adunat mulți manifestanți. Pe jos au fost 
împrăştiate bălegar şi paie, iar unii protestatari au aprins focuri. 


Alţi manifestanți au aruncat cu ouă, sticle de bere și petarde în poliţie, care a răspuns cu furtunuri cu apă. O 
statuie a fost dărâmată în faţa Parlamentului European. În ciuda acestor tensiuni, poliţişti nu a raportat încă 
niciun incident major, scrie publicaţia belgiană Le Soir. 

Cei mai mulți dintre protestatari spun că sunt tineri fermieri, care îşi întrețin familiile şi care se simt din ce în ce 
mai presaţi de preţurile mai mari la energie, de concurența străină care nu trebuie să respecte normele stricte ale 
UE, de inflaţie şi de schimbările climatice. 


Produsele mai ieftine din Ucraina generează nemulțumiri, dar agricultorii refuză și acordurile de liber schimb, 
cum ar fi Mercosur, cer simplificări administrative, denunţă standardele europene „de neînțeles” şi vor un preţ 
„corect” pentru produsele vândute. 

Proteste similare au avut loc în întreaga UE în cea mai mare parte a săptămânii. Fermierii au blocat miercuri mai 
multe artere de circulaţie din Belgia, Franţa şi Italia, încercând să întrerupă comerțul în porturile importante şi în 
alte puncte vitale pentru economie. 


Situaţia este în mod deosebit de tensionată în Franţa, unde poliția a arestat miercuri 91 de protestatari care au 
intrat cu forța în cea mai mare piață alimentară din Europa. Vehicule blindate blochează intrările în incinta 


imensă de la Rungis, la sud de capitala franceză. 

Farmers in Brussels have pulled done one of the statues in 
Place du Luxembourg and started a fire 


Protestele au avut deja un impact: Comisia Europeană a anunțat miercuri că intenționează să protejeze fermierii 
de exporturile ieftine din Ucraina pe timp de război şi să le permită agricultorilor să folosească unele terenuri 
care ar fi trebuit să rămână necultivate — o normă impusă de UE pentru a proteja biodiversitatea. 

Premierul belgian Alexandre De Croo a vorbit despre protestele în curs de desfășurare la Bruxelles şi în întreaga 
Europă, susținând că preocupările fermierilor „sunt parțial legitime” și că subiectul „va trebui să fie discutat” de 
Consiliu. 

„Ei au făcut eforturi incredibile în ultimii ani. S-au adaptat cu adevărat la noile standarde pe care le avem”, a 
spus De Croo. „Trebuie să ne asigurăm că ei pot face parte din discuţie”, a spus oficialul. 


Preşedintele Klaus lohannis a confirmat că liderii UE vor discuta despre nemulţumirile fermierilor. 

„Fermierii români au, în esenţă, aceleaşi probleme ca fermierii din Franţa, din Belgia, din Germania, din Italia. 
Este vorba despre felul cum sunt alocate subvenţiile, cât pot folosi din terenul arabil, în contextul în care aceste 
discuţii au fost încheiate în 2020. Nu este nimic nou. De când s-a decis acest lucru în fiecare an s-au dat derogări 
şi acum ar fi primul an în care nu se dau derogări şi fermierii simt aceste lucruri”, a declarat lohannis, la 
Bruxelles. 

Iohannis a mai spus că produsele ucrainene care tranzitează România nu reprezintă o problemă pentru țara 
noastră. 


„Vom vedea cum poate Comisia cum poate să vină cu anumite soluţii de ameliorare. Culoarele Solidarităţii nu 
afectează agricultura din România şi vreau să subliniez foarte clar acest lucru”, a spus lohannis, care a subliniat 
că Bucureştiul trebuie să ajute Kievul. 

